GiliGold/VAD_KnessetCorpus huggingface dataset:
סימן טוב: אנחנו חושבים שמדינת ישראל צריכה – אני מניח שדעת עמיתיי היא דומה לשלי – ליצור הסדר לגבי האוכלוסייה שאינם בני הרחקה, אותם 30,000.
סימן טוב: עשינו הסדר לילדים, עשינו הסדר לאחמ"שים.
סימן טוב: צריך לראות שעושים גם להם משהו, ולפתור את הבעיה מהשורש.
סימן טוב: עשינו משהו במזרח ירושלים לאחמ"שים שבסך הכול עובד בצורה נאותה, בלי להעיק על תקציב המדינה בכלל.
סימן טוב: אולי צריך לדבר על זה.
אלי אלאלוף: מה זה האחמ"שים?
סימן טוב: זה הקבוצה מהחוק שמונע איחוד משפחות – הם גרים פה המון שנים במזרח ירושלים, יש בני משפחה שהם תושבי ישראל, והם לא זכאים להיות תושבי ישראל מתיקוני חקיקה שעושים בהוראות שעה.
סימן טוב: נוצרה שאלה, למה הם לא מקבלים מענה סוציאלי ובריאותי.
סימן טוב: היה צוות היסטורי, ועשו להם הסדר, שהם משלמים כסף, ורשאים להצטרף לקופות חולים.
סימן טוב: יותר מורכב ומסובך.
סימן טוב: באיזושהי קונסטלציה, אם הקבוצה הזו – ויגידו אנשי מינהל האוכלוסין אם הם אכן קבוצה סגורה ומתוחמת, ואנחנו לא מתחילים לעשות עוול שה-30 ומשהו יהיו 300 ומשהו אלף, אולי צריך גם לחשוב על זה כי אנחנו פוגשים את האוכלוסייה הזו בחדרי מיון, או מתלבטים בדילמות אתיות, אם לתת להם תרופה אונקולוגית - איכילוב, וולפסון.
סימן טוב: אם נחזור למקרה שלנו – איך פרקטית- אנחנו נעשה את החשבונות בבית, כמה יעלה להעמיס על מרפאת גשר עוד 100 אבחונים, אבל איך אנחנו יודעים שאנחנו לא נכנסים פה למשהו שהוא בסוף כן 4,000?
<יוסי אדלשטיין: כמה 4,000 סגור, אם בכלל?
<דינה דומיניץ: אני רגע מורידה את זה ל-3,500.
<דינה דומיניץ: זו הערכה.
<דינה דומיניץ: אנחנו לא מתכונים, ליצור מעמד חדש ולהצמיד סל זכויות לכל הקבוצה של ה-3,500.
<דינה דומיניץ: המטרה היא לראות כמה מתוך האנשים האלה באמת זקוקים למשהו – החשיבה של משרד הבריאות- - -
סימן טוב: למרות שלא מתכוונים, ככה יוצא.
<דינה דומיניץ: אתה נותן טיפול מניעתי היום כדי לחסוך לך בעתיד.
<דינה דומיניץ: הרי זה אנשים שייפלו עלינו באחד מהימים.
<דינה דומיניץ: הם ייפלו עליכם, כי הם יגיעו למצבי חירום ומיון.
<דינה דומיניץ: אנחנו רוצים לעצור את זה דקה לפני; לתת לה סיוע כלשהו מינורי, לא שיתחיל בשיקום הפה והשיניים, אלא משהו שיעצור את ההידרדרות.
קארין אלהרר: זה אפילו חוסך למדינה.
<דינה דומיניץ: האמת, הרעיון הביטוחי הוא מאוד נכון.
<דינה דומיניץ: הבנתי שזה תהליך אצלכם שמתקדם.
סימן טוב: כן, אבל זה תהליך שמשרד הבריאות לא יכול להוביל לבדו מטבע הדברים.
סימן טוב: דווקא פה הכניסה של פרופ' מור-יוסף היא מבורכת, ואז נותנים בעצם משהו שהוא יותר מובנה ושלם.
סימן טוב: אפשר למצוא לזה מנגנונים לא מפחידים.
<אמי פלמור: צריך להזכיר, כי לא הזכרנו את זה בפתח הדברים – אנחנו פה לא כי אנחנו טובי לב; אנחנו גם טובי לב.
<אמי פלמור: אבל גם בדוח מחלקת המדינה יש ציפייה מאתנו.
<יוסי אדלשטיין: אני מבקש להעיר - בדרך כלל בקרבנות העבדות שאנחנו מטפלים בהם, בחיי היום יום שלנו, הם מקבלים שנת שיקום, ובתום השנה אנחנו מחזירים אותם למדינת המקור.
<יוסי אדלשטיין: עלינו לקחת בחשבון, שכרגע עם האוכלוסייה הזו, זה לא קורה.
<יוסי אדלשטיין: בתום שנת השיקום, הם נשארים פה, עד שנקבל החלטה של בג"ץ או דברים כאלה.
<יוסי אדלשטיין: אנחנו צריכים לתת את הדעת כל כך.
<יוסי אדלשטיין: זה לא שנת שיקום ונגמר.
קארין אלהרר: הוועדה הזאת נדרשה לנושא יחד עם ועדת רווחה כתוצאה מדוח מבקר המדינה.
קארין אלהרר: יש מדיניות של אין מדיניות.
קארין אלהרר: נתחיל מזה.
קארין אלהרר: אפשר לטמון את הראש בחול ולומר: אם לא ניצור אתם קשר עין, הם לא יהיו שם.
קארין אלהרר: ההערכה שלי – זה לא הולך לקרות.
קארין אלהרר: ואפשר לחשוב שצריך לטפל בזה בצורה כזו או אחרת, כי אחר כך אנחנו נפגשים עם זה – או בחדרי מיון או בתור לרווחה.
קארין אלהרר: הם רואים את זה בשוטף.
קארין אלהרר: זה לא משהו שאם נתעלם, הוא לא יהיה.
<יוסי אדלשטיין: לא אמרתי להתעלם; אמרתי לקחת בחשבון שזה לא נגמר בשנה, כמו קרבן אחר.
קארין אלהרר: בסדר, אבל המטרה היא קודם כל להבין בפני מה אנחנו עומדים, כי כרגע אין לנו שום יכולת להבין את זה.
קארין אלהרר: כרגע המדינה פשוט מתעלמת, ואם הם מגיעים למיון, אומר מנכ"ל משרד הבריאות:
קארין אלהרר: אני צריך לחשוב מה לעשות אתם.
סימן טוב: מטפלים בהם.
קארין אלהרר: זה בסדר, אבל אני חושבת שאנחנו צריכים לטפל בזה מערכתית ולא נקודתית, כשמישהו מגיע לחדר המיון.
קארין אלהרר: אני אומרת - בואו נצא לפילוט הזה, ונראה בכלל בפני מה עומדים.
קארין אלהרר: יכול להיות שזה לא הכצעקתה.
אלי אלאלוף: אני רוצה כמה נקודות.
אלי אלאלוף: אל"ף, לא בושה בשירות המדינה להיות גם אנושי, ואני אומר את זה כמחמאה לכם.
אלי אלאלוף: סך הכול יש לנו מדינה נהדרת, חזקה, גם בדברים האלה.
אלי אלאלוף: שתיים, זה צוות בין משרדי; זה לא צוות חיצוני.
אלי אלאלוף: אפשר לבקש ממנו עבודה דיסקרטית.
אלי אלאלוף: זה לא דבר שמזמין פרסום יום-יום.
אלי אלאלוף: אני ממליץ מאוד שיהיה, לא לרדת מפילוט של 100.
אלי אלאלוף: שיהיה מספיק שיטתי, משכנע, כדי שיהיו צעדים באים לאחר מכן.
אלי אלאלוף: אם תזמינו 100 ויופיעו 20, זה אומר שאולי לא צריך את הצוות, אבל תנסו להישאר בכמות של 100.
אלי אלאלוף: דבר נוסף, לצרף את האוצר.
אלי אלאלוף: אני לוקח על עצמי לשכנע את אנשי האוצר ולהביא אותם.
אלי אלאלוף: ברגע שזה יהיה, תקציבים משמעותיים.
אלי אלאלוף: כל עוד זה תקציבים שאפשר לקחת משירותים, ואני חושב שדווקא זה היתרון האדיר – לקחת משירותים קיימים, מתוך מסגרות קיימות או מהמשרדים השונים, זה עדיף מאשר להביא – לומר: בוא ניתן, ואז לבזבז זמן על תקציב - למה הוצאת את זה על חשבון זה.
אלי אלאלוף: וזה היתרון האדיר, אני חושב, של הצוות, שהפתרונות או המשאבים יעברו מתוך המערכת הקיימת.
סימן טוב: לנו יש מרפאת גשר שנותנת שירות בגדול לאוכלוסייה.
סימן טוב: זו מרפאה שאף אחד מעולם לא תקצב אותנו עליה, והיא מאוד-מאוד עמוסה.
אלי אלאלוף: תמצא את זה בשירותי בריאות הנפש.
אלי אלאלוף: תרשו לי לחזור למה שאמרתי.
אלי אלאלוף: עדיף שבשלב זה הפילוט הזה יתחיל ויהיה מבוסס על תקציבים קיימים במסגרות, גם אם הם יעשו גירעון זה או אחר.
אלי אלאלוף: אחרת, אם נתחיל להילחם עכשיו על תוספות תקציביות, עם כל היכולת שלי להשפיע, אראה שזה יבזבז הרבה זמן.
אלי אלאלוף: בואו נתחיל בזה.
אלי אלאלוף: תנסו גם לצמצם את הזמן לעבודה הזאת.
אלי אלאלוף: לא למשוך אותה לאורך זמן, כי גם הזמן הקצר, הוא גם חלק מהיכולת לשכנע את המערכת.
אלי אלאלוף: אחר כך נעשה את שיעורי הבית, ונחזור ונגיע לדרישה תקציבית, אבל לדעתי אפשר להתחיל, אם רוב המשאבים קיימים.
אלי אלאלוף: רוב המשאבים קיימים, גם אם בשלב זה או אחר נסיט חלק מהאנשים, ונביא את הקבוצה הזאת לתגבור.
קארין אלהרר: מה עלות המרפאה?
סימן טוב: אני צריך לבדוק.
סימן טוב: לא רוצה סתם לשלוף.
אלי אלאלוף: הוא לא מתחייב.
אלי אלאלוף: נשאר לו משהו מהאוצר...
סימן טוב: כשאפשר להתחייב, אני מתחייב.
סימן טוב: אני באמת לא יודע.
אלי אלאלוף: אז בואו נקבל החלטה עקרונית שכם יוצאים לפילוט, ובמקביל נעשה את העבודה.
<איריס פלורנטין: אני בהחלט מקבלת את ההחלטה העקרונית, אבל אני רוצה לומר כמה דברים.
<איריס פלורנטין: לא נוכל להכניס אותם במסגרת התקציב, אבל כן הצלחנו- - -
אלי אלאלוף: רוצה שאביא לך כמה סעיפים שעוד לא ניצלתם?
<איריס פלורנטין: אנחנו לא מטפלים בהם היום.
<איריס פלורנטין: אני לא אומרת שלא.
אלי אלאלוף: תישארו אנשי מקצוע.
אלי אלאלוף: אל תהפכו לגזברים.
<איריס פלורנטין: במסגרת דוח מבקר המדינה, כן קיבלנו אישור מהאוצר ל-10 מיליון שקלים, שיחולקו לתחומים שאפשר לתת במסגרת הנזקקות של האוכלוסייה.
<איריס פלורנטין: כן אמרנו כבר לאמי פלמור כשהיתה אצלנו, שבמסגרת הצרכים שאנחנו הולכים לחלק בתוך ה-10 מיליון, וזה מעט, כן ניתן להם מענה ועדיפות עליונה.
אלי אלאלוף: 10 מיליון - יחזירו לך עודף.
<איריס פלורנטין: זה לא בשבילם; זה בשביל כל הזרים שאינם ברי הרחקה.
<דינה דומיניץ: זה רק לקרבנות העינויים, או רק אם הם נכנסים- - -
<איריס פלורנטין: בכל מקרה זו אותה אוכלוסייה.
קארין אלהרר: אבל זרים שאינם בני הרחקה, זה יותר רחב.
<איריס פלורנטין: אני יודעת, אבל הם נכנסים בתוך המסגרת הזו.
<איריס פלורנטין: לכן כשהוועדה תגמור להגדיר אותם, ותהיה לנו ההגדרה הראשונית, נכניס אותם בהתאם להתאמה לשירותים הסוציאליים שהם צריכים.
קארין אלהרר: כמה פסיכיאטרים צריך כדי לאבחן?
סימן טוב: אני אומר את זה לא כדי להתחמק.
סימן טוב: אנחנו רוצים ללכת קדימה ולהתחיל.
אלי אלאלוף: יש 100?
אלי אלאלוף: יותר משעתיים של רופא, וגמרנו.
אלי אלאלוף: זה 2 עד 3 פגישות.
סימן טוב: מה שצריך לעשות, נעשה.
סימן טוב: זו לא הבעיה.
סימן טוב: נעשה את הבדיקה, נראה מה אפשר לעשות.
סימן טוב: זו לא תהיה הבעיה.
קארין אלהרר: אז אפשר לקבל החלטה, שיוצאים לדרך?
סימן טוב: כן, בואו נקבל החלטה שמתחילים את האבחון.
<שלמה מור-יוסף: יוצאים לפילוט של עד 100 מקרים.
סימן טוב: להבין את הצרכים שלהם.
אלי אלאלוף: בשילוב המשרדים הרלוונטיים.
<שלמה מור-יוסף: פילוט שמטרתו אבחון בלבד של הבעיה.
קארין אלהרר: בכמה זמן אנחנו תוחמים את זה?
<שלמה מור-יוסף: זה או כסף או זמן.
<שלמה מור-יוסף: הם צריכים זמן.
סימן טוב: השאלה גם מי מפנה אותם?
<דינה דומיניץ: תמצא זמן.
<דינה דומיניץ: נבנה את הפילוט.
<דינה דומיניץ: נשתדל בתוך חצי שנה.
אלי אלאלוף: תתבססו גם על הידע שקיים במשרדים.
סימן טוב: נקצה מישהו ממרפאת גשר או ממרפאות תל-אביב שיהיה חלק מהצוות הזה.
אלי אלאלוף: מי מטעם משרד הרווחה?
<איריס פלורנטין: מרב דדיר.
<שלמה מור-יוסף: אצלנו עו"ד אורלי דהאן, שהיא שותפה לאורך כל הדרך.
סימן טוב: אצלנו מישהו מהמרפאה.
סימן טוב: נעביר את השם.
סימן טוב: אולי ד"ר ציון שלוסברג יהיה מטעמנו.
קארין אלהרר: בהצלחה.
קארין אלהרר: היום 10 בינואר 2017, י"ב בטבת התשע"ז.
קארין אלהרר: הדיון בנושא תמיכות משרדי ממשלה ומוסדות ציבור, דו"ח מבקר המדינה 66ג', זו ישיבת מעקב.
קארין אלהרר: למרבה הצער, אם לא מקיימים ישיבות מעקב ולא נושפים בעורפי הגופים המבוקרים, הרבה פעמים דברים לא קורים ואני אתן כמה דוגמאות.
קארין אלהרר: בדיון הקודם ביקשתי מאגף התקציבים את תקציב התמיכות שלהם לשנת 2016-2017 ואת ההשפעה על התקציב הדו שנתי של התמיכות.
קארין אלהרר: לא קיבלתי שום התייחסות.
קארין אלהרר: אני לא יודעת אם אני צריכה עדיין להיות מופתעת מחוסר ההתייחסות של אגף התקציבים.
קארין אלהרר: יכול להיות שהדואר לא עבד מספיק ואז אנחנו נזמן שוב את דואר ישראל לדיון.
קארין אלהרר: מי שכן שלחו את דו"ח תיקון הליקויים הם משרד החינוך ומשרד התרבות, שאפשר לראות שנעשית שם עבודה רצינית והיום אנחנו נרצה לראות שהדברים גם מתבצעים בפועל ולא רק על הנייר.
קארין אלהרר: משרד החוץ תיקן את הליקוי היחידי שהיה ולכן פשוט שוחרר מהדיון היום.
קארין אלהרר: לעומתם, משרד המשפטים, משרד הרווחה ומשרד האוצר – אנחנו יכולים להמשיך לדבר, אבל לא קיבלנו שום דבר.
קארין אלהרר: תקציב התמיכות של מדינת ישראל כאמור היה 2.4 מיליארד שקלים בממוצע לשנים 2011-2014.
קארין אלהרר: הכסף ניתן על ידי המשרדים השונים לגופים נתמכים.
קארין אלהרר: על פניו מדובר במטרות חשובות וראויות מאד, אבל כשצוללים לתוך דו"ח מבקר המדינה, אנחנו רואים שיש בעיות רבות בתחום.
קארין אלהרר: מבחני תמיכה לקויים, למרות שיש בג"ץ בנושא שהוא בין למעלה מ-20 שנים.
קארין אלהרר: חלק מהמשרדים עדיין מחלקים כספים על פי מבחני תמיכה לקויים.
קארין אלהרר: אמרנו, בזמנו משרד התרבות הצקה בשנת 2014, באמצעות מבחני תמיכה ליקויים, תמיכות בסך כולל של כ-146 מיליון שקלים, כ-25% מהתקציב שאישר המשרד לתמיכות בשנה זו.
קארין אלהרר: גופים יחידים, גם נושא שהייתה בו בעיה.
קארין אלהרר: למרות שהכסף אמור להתחלק בין גופים שונים והחריג אמור להיות גופים יחידים, המשרדים עדיין ממשיכים לתת את הכסף לגופים יחידים בלי לבדוק קיומם, שזה באמת בהגדרה; והם מבינים שכשיש תקנה שתומכת בגוף יחיד, ברגע שמעבירים תוספת, זה הופך להיות איזה תמיכה אישית באותו גוף.
קארין אלהרר: וכמו שכתוב למרבה הצער בצורה מאד מובהקת בדו"ח, מסתבר שהרבה פעמים זה מנוצל על ידי פעילים של מפלגות.
קארין אלהרר: בדו"ח יש שלוש דוגמאות למפלגה ספציפית, לעזור לצ'פר מקורבים.
קארין אלהרר: זה כאילו בתחום האפור, אבל לא צריך שהוא יהיה אפור.
קארין אלהרר: זה צריך להיות מאד מאד מוסדר וצריך להיות מאד תקין על פי כללי המינהל התקין.
קארין אלהרר: כמו כן התגלו בעיות טכניות, אי פרסום סכומי כסף של התמיכה באתרי האינטרנט, למרות הנחיה שיש באוצר.
קארין אלהרר: העברת כספים לגופים שלא העבירו את כל הנספחים הדרושים, לדוגמא משרד הביטחון.
קארין אלהרר: אי בחינה ורישום של כלל המבחנים הלקויים במשרדים, כדי לוודא שהם מבוטלים.
קארין אלהרר: אז אנחנו נרצה לראות איפה אנחנו עומדים היום ואולי נקבל תשובות מאותם מבוקרים, שטרם השיבו.
קארין אלהרר: נציגות משרד מבקר המדינה, תרצו להוסיף משהו בשלב הזה?
<רחל דולן: בוקר טוב.
<רחל דולן: רחל דולן, אני סגנית בכירה למנהל אגף לתפקידים מיוחדים.
<רחל דולן: אני רציתי לציין שמשרד מבקר המדינה רואה חשיבות רבה בתיקון הליקויים ובדיווח על תיקון הליקויים.
<רחל דולן: לבקשתנו בספטמבר 2016 העבירו רוב המשרדים דו"חות על תיקון הליקויים, כאשר מציינים בדו"חות שלהם שעד סוף שנת 2016, תחילת שנת 2017, יותקנו הליקויים שנמצאים בדו"ח ואנחנו נשמח לשמוע היום על תיקון הליקויים.
קארין אלהרר: רצה הגורל ובדיוק התחלנו את שנת 2017, אז אולי נמצא גם תשובות.
קארין אלהרר: אז נתחיל עם נציג חשכ"ל, נמצא כאן?
קארין אלהרר: שלום גברתי.
קארין אלהרר: התבקשתם להעביר בתוך שבועיים, דהיינו עד יום 23 באוגוסט 2016 את הנוהל החדש לתמיכה בגופים יחידים.
<קרן חחיאשוילי: אנחנו העברנו לנציג, העברנו את הוראת הביצוע של החשבת הכללית.
קארין אלהרר: מה זאת אומרת הוראת ביצוע?
קארין אלהרר: רק שם ותפקיד לפרוטוקול, גברתי.
<קרן חחיאשוילי: קרן חחשוילי, רכזת משרדים חברתיים.
<קרן חחיאשוילי: התבקשנו להעביר את ההוראה של החשבת הכללית לגבי תמיכה בגופים יחידים וכן העברנו גם את הוראת התק"ם בנושא, שבעצם מנחה את המשרדים בנושא תמיכה בגופים יחידים.
קארין אלהרר: מתי שלחתם?
<קרן חחיאשוילי: בסביבות, לא תוך שלושה שבועות, תוך חודש, בסביבות חודש ספטמבר.
קארין אלהרר: לאן העברתם את זה?
<קרן חחיאשוילי: לנציג שלך, אני לא זוכרת את שמו, דרך המייל.
<קרן חחיאשוילי: לנציג מהוועדה.
<קרן חחיאשוילי: אנחנו העברנו במייל.
קארין אלהרר: לנציג מהוועדה?
<קרן חחיאשוילי: כן.
<קרן חחיאשוילי: אני יכולה אחר כך לשלוח לך את זה שוב.
קארין אלהרר: אז אני אשמח לקבל את זה, כי אני לא קיבלתי, אלא אם כן מישהו יודע?
<קרן חחיאשוילי: אני אשלח את זה שוב היום.
<קרן חחיאשוילי: אני אעביר את זה שוב.
<רחל דולן: אנחנו גם נשמח לקבל.
קארין אלהרר: אז להעביר העתק גם למבקר המדינה, בבקשה.
<קרן חחיאשוילי: בסדר גמור.
<קרן חחיאשוילי: גם את הוראת הביצוע וגם את נוהל הוראת התק"ם שפורסמה, של חלוקת תמיכות עקב תוספת תקציבית, שגם שם מתייחסים לגופים יחידים, כשבעצם אנחנו מנחים את המשרדים בנוגע לתמיכה בגופים יחידים.
קארין אלהרר: מה אומר הנוהל?
<קרן חחיאשוילי: לוודא שבוועדת התמיכות ניתנים הנימוקים לאישור גופים יחידים ונבדקים הקריטריונים כל שנה מחדש באמת, עם - - -
קארין אלהרר: בוקר טוב אדוני.
<קרן חחיאשוילי: אם - - - אפשר את התמיכה הזו, אם היה אפשר לפתוח את זה.
<קרן חחיאשוילי: כמו כן כל שנה מתפרסמת רשימה משנה שעברה.
<קרן חחיאשוילי: שנה שעברה זה פעם ראשונה שפורסמה באפריל 2016, רשימה של תקנות שמהן נתמכו עד שלושה גופים.
<קרן חחיאשוילי: לא רק גוף אחד, אנחנו הגדלנו את זה לעד שלושה גופים.
<קרן חחיאשוילי: השנה גם באפריל נפרסם את הרשימה של אותם גופים.
<קרן חחיאשוילי: כמו כן, אם עברו שלוש שנים וגוף נתמך, זה צריך להגיע לאישור החלטה בכללי יחד עם משרד המשפטים, שיבחן את זה שוב כל שלוש שנים.
קארין אלהרר: אגב תקציבים.
קארין אלהרר: בסיכום הדיון הוועדה מבקשת לקבל מאגף התקציבים במשרד האוצר, תוך שלושה שבועות, אתם קיבלתם גרייס של עוד שבוע, עד ליום 30 באוגוסט את תקציב התמיכות לשנת 2016, תקציב מתוכנן לשנת 2017.
קארין אלהרר: כמו כן התייחסות לשאלה מה תהיה ההשפעה של התקציב הדו שנתי על נושא התמיכות ועל מידת השמירה על ערך השוויון.
<איתי טמקין: אז אני אגע בכל הנקודות.
<איתי טמקין: לגבי שנת 2016 - - -
קארין אלהרר: רגע, רק להבנה האישית שלי.
קארין אלהרר: זה נשלח או ש-?
<איתי טמקין: לא נשלח, אבל פורסם באינטרנט.
<איתי טמקין: את פעולת השליחה לא ביצענו.
קארין אלהרר: סתם אני שואלת.
קארין אלהרר: אני שואלת למה.
<איתי טמקין: טעות.
<איתי טמקין: אין לי תשובה טובה לזה.
קארין אלהרר: אגף תקציבים משרד האוצר.
<איתי טמקין: איתי טנגן.
<איתי טמקין: לגבי שנת 2016, מיד לאחר הדיון עלו הנתונים לגבי כלל-.
<איתי טמקין: אנחנו בעצם מתייחסים לדברים, יש פה בעיות בדו"ח.
<איתי טמקין: עלו כל הנתונים של כל הכספים שמוקצים למבחני תמיכה בכל משרדי הממשלה לפי פירוט ברמת התקנה, עלו לאתר האינטרנט.
<איתי טמקין: גם באתר הנתונים הכללי של הממשלה וגם באתר האינטרנט של משרד האוצר עלו כלל הנתונים לגבי מבחני התמיכה של שנת 2016.
<איתי טמקין: לגבי שנת 2017, הנתונים עלו לאחר אישור התקציב כאן בכנסת.
<איתי טמקין: לפני כן אין לנו את האפשרות להעלות את זה אפילו, אז השבוע העלינו בעצם את הנתונים לשנים 2017 ו-2018.
<איתי טמקין: כל הנתונים, עוד פעם, ברמת תקנה, לפי מבחני תמיכה הועלו לאתר האינטרנט גם של משרד האוצר וגם בדטא גוב, באתר הנתונים הכללי של משרדי הממשלה.
<איתי טמקין: ניתן להיכנס ולראות.
<קריאה: אתה ניסית פעם לעבוד עם דטא גוב?
<איתי טמקין: אתמול בלילה, לפני הדיון, בדקתי שזה עובד וראיתי שזה עובד.
קארין אלהרר: ומה ההשפעה של העניין שזה תקציב דו שנתי?
<איתי טמקין: ההשפעה - פה בנקודה הזאת את האמת, כנראה היה בינינו איזה שהוא קצר.
<איתי טמקין: אנחנו גם – אני לוקח את האחריות עלינו – שלא הכרנו את זה כאחת מהמטלות שהיו לנו אחרי הדיון הקודם פה.
<איתי טמקין: ההשפעה של - - -
קארין אלהרר: להבא – זה פשוט כתוב בסיכום הדיון.
<איתי טמקין: אז כנראה שאצלנו סיכום הדיון לא הגיע ליעדו.
<איתי טמקין: אני לא כל כך מבין את השאלה.
<איתי טמקין: מה ההשפעה של תקציב דו שנתי על מה?
קארין אלהרר: על תקציב תמיכות.
קארין אלהרר: על התמיכות.
<איתי טמקין: איזו השפעה יכולה להיות לו?
<איתי טמקין: לא, אני באמת שואל, כאילו למה.
<איתי טמקין: אני מבקש איזו הכוונה כללית למה שונה מתקציב רגיל?
קארין אלהרר: אתה יודע.
קארין אלהרר: אתה יושב במשרד האוצר, באגף התקציבים, לא סתם משרד האוצר ואתה יודע שיש תקציב דו שנתי, שמראש אנחנו קובעים תמיכות לשנתיים.
<איתי טמקין: נכון.
קארין אלהרר: אתה רואה בזה בעיה.
<איתי טמקין: אני אענה איפה - - -
איתן ברושי: אני רואה בזה יתרון, אני רוצה להגיב אחר כך.
<איתי טמקין: אז אני יודע איפה בוודאות מתעוררת בעיה ואולי אני גם אתייחס.
<איתי טמקין: אני יכול לנחש מה היתרון שחבר הכנסת ברושי מדבר עליו ויש פה אולי יתרון ואני אדבר עליו גם.
<איתי טמקין: מבחינת אולי החיסרון המשמעותי בדבר הזה, כמו בכל דבר שקשור לתקציב המדינה ואולי בתמיכות, הבעיה אולי יש לה עוד ערך מוסף כאן, מן הסתם שמתכננים תקציב לשנתיים וכשבונים אותו באמצע שנת 2015, במקרה הזה, או באמצע שנת 2016 במקרה הזה לשנים 2017-2018, אז המרחק שבין השנה שמתכננים לבין השנה השנייה, שיבוצע בתקציב, הוא מרחק גדול.
<איתי טמקין: ומטבע הדברים היכולת שלך לפגוע בצרכים ושל המשרד שהוא מחלק בין תקנות התמיכה השונות שלו את הכסף, לפגוע בדיוק כמה יצטרכו במקום מסוים וכמה יצטרכו במקום אחר, פוחתת.
<איתי טמקין: מה שמגדיל את האפשרות, לצערנו, אנחנו לא אוהבים את זה, שנצטרך לעשות שינוי תקציבי במהלך שנת 2018.
<איתי טמקין: הסיכוי לדבר הזה עולה בתקציב דו שנתי.
<איתי טמקין: גופים שנהנים מהתמיכות ומנסים לחשב כמה הם יקבלו מתקנת התמיכה ומתבססים על זה, אולי חיים פה באיזה שהוא חוסר ודאות בשנה הראשונה.
<איתי טמקין: מצד שני כן צריך להגיד שגם לתקציב דו שנתי – וזה בטח חבר הכנסת ברושי רוצה להתייחס – אני מקווה - - -
איתן ברושי: אם תקבל את דעתי בכל הנושאים בוויכוח עם האוצר, אז נתקדם.
איתן ברושי: תוכל לדבר בשמי.
<איתי טמקין: אז יש גם ערך לזה שהדברים מפורסמים, וכמו שאמרתי כבר עכשיו, בעצם אנחנו פרסמנו כבר השבוע את הנתונים גם לשנת 2017 וגם לשנת 2018.
<איתי טמקין: אפשר לטעון שהדבר הזה, לוודאות הזאת שיש, יש סוג מסוים של ערך.
<איתי טמקין: היא לא ודאית כי עוד יהיו שינויים מן הסתם, כי צרכים השתנו.
<איתי טמקין: זה טרייד-אוף.
<איתי טמקין: אין לי מה להוסיף מעבר לזה.
קארין אלהרר: צרכים משתנים ולקראת שנת 2018, זאת אומרת מבחינת
קארין אלהרר: כם לא אמור להיות שינוי?
<איתי טמקין: התקציב כמו שהוא משוקף עכשיו והוא עלה לאתר האינטרנט, משקף את תמונת המצב לפי התחזיות שיש בידינו כעת ולפי הצרכים התקציביים שהמשרדים בחרו כרגע.
<איתי טמקין: משרד התרבות והספורט לצורך העניין, בוחר לחלק את הכסף שלו בין מבחני תמיכה בתיאטראות לבין מבחני תמיכה במוזיאונים.
<איתי טמקין: אני יכול להניח שעד שנת 2018 יתעוררו לו מהשטח צרכים אחרים והוא יעשה התאמות בין שני הדברים האלה, וזה טבעי.
<איתי טמקין: אני אומר, ככל שהמרחק הזה הולך וגדל, הסיכוי שיתבצע כזה שינוי, מטבע הדברים, בכל משרדי הממשלה, הוא יותר גדול.
<איתי טמקין: משרד בסוף מקצה את זה לפי הצרכים התקציביים שיש לו, והדברים האלה, שהסיכוי שהם ישתנו, יותר גדולים בתקציב דו שנתי, חד משמעית.
קארין אלהרר: חבר הכנסת ברושי, הייתה לך שאלה.
איתן ברושי: אני רוצה הערה בזכות הסעיף הזה, אבל אני חושב שזו הערה שהייתה עולה גם בלי התקציב הדו שנתי.
איתן ברושי: כמי שהיה ראש רשות ומנכ"ל משרד מדע, תרבות וספורט, אני מודע לקשיים העצומים שעומדים בפני הגורמים שממונים על תחומים שהם לעתים הערך המוסף, אבל מאמץ קשה ביותר.
איתן ברושי: צריך לדעת שלא כל הגופים עובדים לפי שנה קלנדרית.
איתן ברושי: למשל תזמורת שמוציאה מינויים בסוף שנה, התקציב שלה קשור לשנה שאחרי זה, היא כבר מוכרת את המינויים, היא מעסיקה את הנגנים ואת המנצח והיא הזמינה אומנים מחו"ל.
איתן ברושי: לא חשוב הפרטים.
איתן ברושי: מה שקשור לחינוך, לתרבות ולספורט לא תמיד עומד בשנה תקציבית.
איתן ברושי: מי שחושב שאפשר כל שנה להשקיע אין סוף מאמצים במרכבה ובכל מיני פטנטים שהמדינה ממציאה איך להקשות את העזרה למי שהיא חושבת שעושה את הדברים החשובים, בכל התחומים, יש פה ממש מצב שאומרים לך – לך קדימה וכל הזמן מושכים אותך אחורה ועוד בירוקרטיה ועוד קשיים ועוד פטנטים איך המדינה תקשה על הוצאת הכסף, לגופים שהיא הכירה בחשיבותם ואפילו לפעמים היא מתפארת בהם.
איתן ברושי: מצד שני הגופים האלה לא עובדים במונחים שנתיים, גם אם זה שנה קלנדרית.
איתן ברושי: כמעט קשה לתאר את הפעילות כחד שנתית.
איתן ברושי: היא בעיקר פעילות רב שנתית.
קארין אלהרר: אז מה אדוני מציע?
איתן ברושי: מה שאני אומר, שניצלתי את ההזדמנות לומר שנראה לי דבר נכון לחשוב, אולי לא דווקא בוועדה הזאת, אבל נדמה לי שהמבחנים צריכים להיות רב שנתיים והתמיכה צריכה להיבדק, אבל היא לא יכולה להתחיל כל שנה מחדש.
איתן ברושי: כלומר עוד לא גמרת לקבל את החצי של השנה, אתה כבר מוטרד איך תמלא את השנה הבאה ואיך - - -
קארין אלהרר: זה מינהל תקין, חבר הכנסת ברושי.
איתן ברושי: מינהל תקין יכול להיות גם במונחים שפחות מקשים על האנשים.
איתן ברושי: אני חושב - - -
<תומר רוזנר: לא, יש בעיה - - - אין קשר בין מינהל תקין לבירוקרטיה בלתי אפשרית.
<תומר רוזנר: לכן בשיטה הזאת שיש כיסוי תחת לכולם, רק המאמץ נופל על אחרים, זה לא בעיה להיות עובד מדינה דרך אגב.
<תומר רוזנר: הוא יכול להסתתר תחת הבירוקרטיה, לא יקרה לו שום דבר.
<תומר רוזנר: לכן אני חושב שאנחנו נמצאים בנקודה שחייבת להיות בחינה מחודשת.
<תומר רוזנר: והבעיה של המבקר זה לא רק לראות אם מבצעים את הנהלים, אם גם עומדים ביעדים.
<תומר רוזנר: אני חושב לכן שהדו שנתי זה יתרון.
קארין אלהרר: המבקר לא קובע מדיניות.
קארין אלהרר: המבקר בודק מה המצב של הנהלים - - -
איתן ברושי: רגע, כן, אבל חלק מתיקון הליקויים - - -
קארין אלהרר: ואיך זה עובד.
איתן ברושי: רגע, קודם כל מצאתי לנכון להעיר את ההערה הזאת כמי שסבל לא מעט מהכללים.
איתן ברושי: מצד שני אני בוודאי רוצה מינהל תקין, אבל צריך למצוא את האיזון הנכון בין ההקפדה על הנהלים לבין היכולת להצמיח פה גם הישגים.
איתן ברושי: לכן אני חושב שהדו שנתי זה לא חיסרון, אבל הוא כמובן רק התייחסות חלקית לשאלה.
קארין אלהרר: טוב, אני בטוחה שממשלת ישראל מאד מעריכה את דעתך.
קארין אלהרר: אדוני היועץ המשפטי לוועדה.
<תומר רוזנר: כן, יש לי מספר שאלות למר טמקין.
<תומר רוזנר: מר טמקין, קודם כל אם תוכל לתת לנו את הנתונים הכלליים מבחינת הנתונים ש - - - בפרוטוקול הוועדה, מבחינת היקף תקציב התמיכות במשרדים הגדולים – רווחה, חינוך, תרבות וספורט וכו'.
<תומר רוזנר: אחד.
<תומר רוזנר: מה מידת הביצוע של הדבר הזה, של התקנות האלה, ובעיקר מתי הכסף יגיע לאנשים.
<תומר רוזנר: הבעיה שמגיעה אלינו לא אחת היא שגופים נתמכים, שהם גופים נתמכים לאורך שנים רבות - - -
איתן ברושי: אבל כל שנה מתחילה מהתחלה.
<תומר רוזנר: וכל שנה מתחילה מהתחלה ואת הכסף, את התקציב - - -
איתן ברושי: בטח.
איתן ברושי: העיקר שהטפסים יהיו בסדר.
<תומר רוזנר: ואת התקציב של שנת 2016, נניח, מקבלים בנובמבר-דצמבר - - -
איתן ברושי: לא גמרו עוד להגיש את הטפסים של שנת 2015.
<תומר רוזנר: זאת אומרת שבעצם מצפים מהגופים, שברובם הם גופים וולונטריים, כידוע, למצוא איזו שהיא דרך לממן את השנה שהם צריכים כמובן לפעול ואת התקציבים מקבלים בסוף השנה.
<תומר רוזנר: אז אני מניח שנושא של הביצוע זה החשב הכללי, לא אתה.
<איתי טמקין: אז אני אפריד את התשובה פה.
<איתי טמקין: שאלת כמה שאלות, אני אענה על מה שאני יכול לענות.
<תומר רוזנר: החשב הכללי פה, דרך אגב?
קארין אלהרר: כן, כן.
<איתי טמקין: כן, יש נציג.
<תומר רוזנר: יופי.
<תומר רוזנר: אז אנחנו נשמח לשמוע.
<איתי טמקין: אז אני אענה על שני הדברים.
<איתי טמקין: אחד, אם תהיה לי אפשרות פה לחבר מחשב עם אינטרנט, אני אראה לכם, באתר שלנו יש ניתוח מאד יפה, אפשר להסתכל ברמת ה - - -
<תומר רוזנר: זה לא נגיש כמובן.
קארין אלהרר: היועץ המשפטי לוועדה העיר שאתר האינטרנט שלכם לא נגיש.
<איתי טמקין: מי אומר?
קארין אלהרר: היועץ המשפטי לוועדה אומר שאתר האינטרנט שלכם - - -
<איתי טמקין: אז אני אנסה להוכיח לכם פה באותות ובמופתים אם אני אוכל להתחבר.
קארין אלהרר: לא נגיש ללקויי ראיה.
<איתי טמקין: אה, לא נגיש ללקוי ראייה, אז נכון.
קארין אלהרר: לכם יש כסף, אתם יכולים להנגיש.
<תומר רוזנר: וזה בניגוד לחוק, כמובן.
קארין אלהרר: כן, טוב.
איתן ברושי: האוצר לא יודע בהקפדה על כל הכללים.
קארין אלהרר: לא רק האוצר, בוא.
קארין אלהרר: כל המשרדים הממשלתיים יש להם יד ורגל בעבירה על החוק.
<איתי טמקין: לגבי הליקוי הזה אני לא מכיר איך מטפלים בו, אז אני לא רוצה להתייחס אליו.
קארין אלהרר: אבל אתה בהחלט יכול להעביר את ההערה אל האנשים הרלבנטיים.
<איתי טמקין: אני אעביר את ההערה, בוודאי.
<איתי טמקין: אז אין לי את הנתונים עלי, אבל יש כמו שאמרתי באתר האינטרנט שלנו את כל הפילוחים לפי משרדים.
<איתי טמקין: היום זה חדש כבר, אבל בעצם פילוחים מאד מאד נוחים לפי אשכולות תקציב.
<איתי טמקין: כמה חברתי, כמה פעולות אחרות לפי משרדים ספציפיים, לפי תחומי פעולה, לפי תכניות ולפי תקנות.
<איתי טמקין: כל הפילוחים האפשריים.
<איתי טמקין: אם אתם רוצים אני אציג את זה פה.
<תומר רוזנר: את עיקרי הדברים.
קארין אלהרר: אדוני, אני חושבת שיש הבדל בין דיון בוועדה לבין שיחת סלון עם החברים.
קארין אלהרר: בשיחת סלון אתה אומר בואו, תבדקו באתר האינטרנט.
קארין אלהרר: כשמבקשים נתונים בוועדה, הדעת נותנת שמגיעים מוכנים עם נתונים, או לכל הפחות אומרים נעביר נתונים.
קארין אלהרר: מתחייבים וגם מבצעים את ההתחייבות הזאת.
<תומר רוזנר: כמו שהתחייבו, כמובן.
קארין אלהרר: לא, אבל הם התחייבו גם בפעם הקודמת.
<תומר רוזנר: אני אומר, כמו שהתחייבו בפעם הקודמת ועכשיו הוא גם אומר שאין לו את הנתונים.
קארין אלהרר: אז אני אומרת, אני בהחלט חושבת ויכול להיות שאנחנו נשאל את המשרדים כאן, אבל אולי אם אתה יכול לדבר על דברים שתדע לתת עליהם תשובה כאן לנושא של המימוש, הביצוע של התמיכות.
<איתי טמקין: אז אני יכול להסביר לגבי המימוש.
<איתי טמקין: מה ששינינו לעומת שנים קודמות, שזה אולי מה שנהוג קודם, שהיו הרבה שינויים תקציביים בתוך תקנות התמיכה, שנבעו מכסף תוספתי שהגיע מהאוצר למשרדים, לא משינוי הלוקציה של זה.
<איתי טמקין: הדבר הזה הופסק כמעט לחלוטין בכל משרדי הממשלה.
<איתי טמקין: אנחנו משתדלים שכל הכספים יהיו בבסיס תקציבי המשרדים.